Document ID: 32006R1156

KOMISJONI MÄÄRUS (EÜ) nr 1156/2006,
28. juuli 2006,
millega kehtestatakse nõukogu määruses (EÜ) nr 1782/2003 sätestatud ühtse toetuskava osaliseks või valikuliseks rakendamiseks vajalikud eelarve ülemmäärad, ühtse pindalatoetuse kava iga-aastane finantsraamistik ja maksimumsummad eraldi suhkrutoetuse andmiseks 2006. aastaks ning muudetakse nimetatud määrust
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 41 lõikeid 1 ja 1a, artikli 64 lõiget 2, artikli 70 lõiget 2, artikli 71 lõiget 2, artikli 110i lõikeid 3 ja 4, artikli 110l lõiget 1, artikli 143b lõiget 3, artikli 145 punkti i ja artiklit 155,
ning arvestades järgmist:
(1)
Määruse (EÜ) nr 1782/2003 artikliga 62 ette nähtud valikuvõimalust kasutavate liikmesriikide puhul ja kooskõlas selle määruse artikli 145 punkti i kohaselt edastatud teabega tuleks kõnealuse määruse VIII lisas kehtestatud riiklikud ülemmäärad läbi vaadata.
(2)
Alates 2006. aastast on nõukogu 30. jaanuari 2006. aasta määruse (EÜ) nr 247/2006 (millega sätestatakse põllumajanduse erimeetmed liidu äärepoolseimate piirkondade jaoks) (2) artikliga 23 ette nähtud ühenduse panus äärepoolseimate piirkondade loomakasvatuse toetuskavade raames võetavate erimeetmete rahastamiseks. Seetõttu tuleks asjaomaste liikmesriikide puhul määruse (EÜ) nr 1782/2003 VIII lisas kehtestatud riiklikest ülemmääradest maha arvata kõnealuse toetuse summa, mis vastab eespool nimetatud VIII lisaga hõlmatud esialgsetele erimeetmetele.
(3)
Tuleks kohandada määruse (EÜ) nr 1782/2003 VII lisa punkti K punktis 2 kehtestatud riiklikke ülemmäärasid, võttes arvesse kõige hilisemaid andmeid siguri kohta, ja seetõttu kohandada kõnealuse määruse VIII lisas kehtestatud riiklikke ülemmäärasid üldsummasid siiski muutmata.
(4)
Tuleks kohandada ka määruse (EÜ) nr 1782/2003 VII lisa punkti K punktis 2 kehtestatud ülemmäärasid, arvestades suhkrukvoodiga ja inuliinsiirupikvoodiga hõlmatud koguseid, mis on toodetud turustusaastatel 2000/2001 kuni 2005/2006 ühes liikmesriigis teises liikmesriigis kasvatatud suhkrupeedist ja sigurist. Seetõttu tuleks kohandada kõnealuse määruse VIII ja VIIIa lisas kehtestatud riiklikke ülemmäärasid.
(5)
Tuleks kehtestada eelarve ülemmäärad 2006. aastaks kõikide määruse (EÜ) nr 1782/2003 artiklites 66 kuni 69 osutatud maksete jaoks liikmesriikidele, kes rakendavad 2006. aastal kõnealuse määruse III jaotises ette nähtud ühtset otsemaksete kava nimetatud jaotise 2. jaos kehtestatud tingimustel.
(6)
Tuleks kehtestada ühtsest otsemaksete kavast välja arvatud otsemaksete suhtes kohaldatavad eelarve ülemmäärad 2006. aastaks liikmesriikidele, kes kasutavad 2006. aastal määruse (EÜ) nr 1782/2003 artikliga 70 ette nähtud võimalust.
(7)
Tuleks kehtestada 2006. aastaks määruse (EÜ) nr 1782/2003 VI lisas loetletud otsemaksetele kehtivad eelarve ülemmäärad liikmesriikidele, kes kasutavad kõnealuse määruse artikliga 71 ette nähtud üleminekuaega.
(8)
Määruse (EÜ) nr 1782/2003 artikli 110i lõikega 3 ette nähtud maksimaalset abisummat oliivisaludele tuleks kohandada vastavalt selle määruse VII lisa punktis H osutatud koefitsiendi väärtusele ning nimetatud artikli lõike 4 alusel kinni peetud summale, millest asjaomased liikmesriigid teatavad, ning kohandada järelikult VIII lisas kehtestatud riiklikke ülemmäärasid. Ühtegi summat ei tohi määrata liikmesriikidele, kes on otsustanud kehtestada VII lisa punktis H ette nähtud koefitsiendiks 1.
(9)
Oliiviõlisektoris heaks kiidetud ettevõtjate organisatsioonide koostatud töökavade rahastamiseks antava ühenduse toetuse maksimaalne summa tuleks kehtestada määruse (EÜ) nr 1782/2003 artikli 110i lõikes 4 osutatud kinnipidamiskoefitsiendi alusel, millest asjaomased liikmesriigid on teatanud.
(10)
Tuleks kohandada määruse (EÜ) nr 1782/2003 artikli 110l lõikes 1 osutatud tubaka kogutoetuse maksimaalset summat vastavalt selle VII lisa punktis I osutatud koefitsiendi väärtusele, millest asjaomased liikmesriigid on teatanud, ning kohandada seetõttu kõnealuse määruse VIII lisas kehtestatud riiklikke ülemmäärasid. Ühtegi summat ei tohi määrata liikmesriikidele, kes on otsustanud kehtestada VII lisa punktis I ette nähtud koefitsiendiks 1.
(11)
Selguse huvides tuleks avaldada ühtse otsemaksete kava eelarve ülemmäärad 2006. aastaks pärast määruse (EÜ) nr 1782/2003 artiklites 66 kuni 70 osutatud maksete puhul kehtestatud ülemmäärade mahaarvamist kõnealuse määruse VIII lisa läbivaadatud ülemmääradest.
(12)
Tuleks kehtestada 2004. aastal Euroopa Liiduga liitunud ja 2006. aastal vastavalt määruse (EÜ) nr 1782/2003 artiklile 143ba eraldi suhkrutoetuse andmiseks pindalatoetuse ühtset otsemaksete kava kohaldavate liikmesriikide käsutusse antavate vahendite maksimaalne summa nende liikmesriikide teatise alusel.
(13)
Vastavalt määruse (EÜ) nr 1782/2003 artikli 143b lõikele 3 tuleks kehtestada iga-aastane finantsraamistik 2006. aastaks liikmesriikidele, kes liitusid Euroopa Liiduga 2004. aastal ja rakendavad 2006. aastal selle määruse IVa jaotises ette nähtud pindalatoetuse ühtset otsemaksete kava.
(14)
Määrust (EÜ) nr 1782/2003 tuleb seetõttu muuta.
(15)
Käesolevas määruses ette nähtud meetmed on kooskõlas otsemaksete korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 1782/2003 artiklites 66 kuni 69 osutatud eelarve ülemmäärad on 2006. aastaks kehtestatud käesoleva määruse I lisas.
2. Määruse (EÜ) nr 1782/2003 artikli 70 lõikes 2 osutatud eelarve ülemmäärad on 2006. aastaks kehtestatud käesoleva määruse II lisas.
3. Määruse (EÜ) nr 1782/2003 artikli 71 lõikes 2 osutatud eelarve ülemmäärad on 2006. aastaks kehtestatud käesoleva määruse III lisas.
4. Määruse (EÜ) nr 1782/2003 III jaotises osutatud ühtse otsemaksete kava eelarve ülemmäärad on 2006. aastaks kehtestatud käesoleva määruse IV lisas.
5. Määruse (EÜ) nr 1782/2003 artikli 143b lõikes 3 osutatud iga-aastane finantsraamistik on 2006. aastaks kehtestatud käesoleva määruse V lisas.
6. Määruse (EÜ) nr 1782/2003 artikli 143ba lõikes 4 osutatud Tšehhi Vabariigi, Läti, Leedu, Ungari, Poola ja Slovakkia käsutusse antavate vahendite maksimaalsed summad eraldi suhkrutoetuse andmiseks 2006. aastal on kehtestatud käesoleva määruse VI lisas.
Artikkel 2
Ühenduse maksimaalne toetus oliiviõlisektori heakskiidetud ettevõtjate koostatud töökavade rahastamiseks määruse (EÜ) nr 1782/2003 artikli 110i lõike 4 alusel on järgmine:
miljonit eurot
Kreeka
11,098
Prantsusmaa
0,576
Itaalia
35,991
Artikkel 3
Määrust (EÜ) nr 1782/2003 muudetakse järgmiselt.
1.
Artikli 110i lõike 3 esimese lõigu tabel asendatakse järgmise tabeliga:
miljonit eurot
Hispaania
103,14
Küpros
2,93
Malta
0,07
Sloveenia
0,17
2.
Artikli 110l lõike 1 tabel asendatakse järgmise tabeliga:
miljonit eurot
2006-2009
Saksamaa
21,287
Hispaania
70,599
Prantsusmaa
48,217
Itaalia (v.a Puglia)
189,366
Portugal
8,468
3.
VII lisa punkti K punkti 2 tabel 1 asendatakse käesoleva määruse VII lisas esitatud tabeliga.
4.
VIII lisa asendatakse käesoleva määruse VIII lisas esitatud tekstiga.
5.
VIIIa lisa asendatakse käesoleva määruse IX lisas esitatud tekstiga.
Artikkel 4
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuli 2006

Labels: 5
6